ОБРАЗЛОЖЕЊЕ

Чланом 92. Закона о буџетском систему, регулисано је да изузетно, екстерну ревизију буџета локалне власти, може, уз сагласност Државне ревизорске институције (ДРИ), а на основу одлуке Скупштине локалне власти, да обави и лице које испуњава услове за обављање послова ревизије финансијских извештаја, прописане законом којим се уређује рачуноводство и ревизија.

Законска обавеза локалне власти је да упути захтев са сагласност ДРИ најкасније до 1. априла и у складу са тим општина Косјерић је поступила и 19.02.2024. године упутила захтев ДРИ (број 400-19/2024) за добијање сагласности за анагажовање независне ревизорске куће за ревизију финансијских извештаја завршног рачуна буџета из члана 79. Закона о буџетском систему и то завршног рачуна за 2023. годину.

ДРИ је доставила сагласност општини Косјерић дописом од 21. фебруара 2024. године, број 037-481/2024-04 да екстерну ревизију Завршног рачуна буџета општине Косјерић за 2023. годину може да обави друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

Сходно претходно наведеном, да би се ангажовала независна ревизорска институција, потребно је да Скупштина општине Косјерић донесе Одлуку.

Одељење за привреду, ЛЕР, финансије и буџет

Мирјана Веселиновић